Auditor's report — EGCO, period 2011Q1 (reviewed, opinion: adverse)
Auditor firm: PwC
Signing partner: แน่งน้อย เจริญทวีทรัพย์

รายงานการสอบทานงบการเงินระหว่างกาลโดยผู้สอบบัญชีรับอนุญาต

เสนอผู้ถือหุ้นและคณะกรรมการของบริษัท ผลิตไฟฟ้า จำกัด (มหาชน)

ข้าพเจ้าได้สอบทานงบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 31 มีนาคม พ.ศ. 2554 งบกำไรขาดทุนรวม และงบกำไรขาดทุนเฉพาะบริษัท งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะบริษัท งบแสดง
การเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะบริษัท และงบกระแสเงินสดรวมและ
งบกระแสเงินสดเฉพาะบริษัท สำหรับงวดสามเดือนสิ้นสุดวันที่ 31 มีนาคม พ.ศ. 2554 และ พ.ศ. 2553 (หลังปรับปรุงใหม่) ที่แนบมานี้ของบริษัท ผลิตไฟฟ้า จำกัด (มหาชน) และบริษัทย่อย และของเฉพาะบริษัท ผลิตไฟฟ้า จำกัด (มหาชน) ตามลำดับ ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินระหว่างกาลเหล่านี้ ส่วนข้าพเจ้าเป็นผู้รับผิดชอบ
ในการรายงานต่องบการเงินระหว่างกาลดังกล่าวจากผลการสอบทานของข้าพเจ้า

ข้าพเจ้าได้ปฏิบัติงานสอบทานตามมาตรฐานการสอบบัญชีที่เกี่ยวกับการสอบทาน ซึ่งกำหนดให้ข้าพเจ้าต้องวางแผนและปฏิบัติงานสอบทานเพื่อให้ได้ความเชื่อมั่นอย่างพอประมาณว่างบการเงินระหว่างกาลแสดงข้อมูลที่ขัดต่อข้อเท็จจริงอันเป็นสาระสำคัญหรือไม่การสอบทานนี้มีขอบเขตจำกัดโดยส่วนใหญ่ใช้วิธีการสอบถามบุคลากรของกิจการและการวิเคราะห์เปรียบเทียบข้อมูลทางการเงิน จึงให้ความเชื่อมั่นน้อยกว่าการตรวจสอบตามมาตรฐานการสอบบัญชีที่รับรองทั่วไป ดังนั้นข้าพเจ้าจึงไม่อาจแสดงความเห็นต่องบการเงินที่สอบทานได้

ข้าพเจ้าไม่พบสิ่งที่เป็นเหตุให้เชื่อได้ว่างบการเงินรวมระหว่างกาลและงบการเงินเฉพาะบริษัทระหว่างกาลดังกล่าวในวรรคแรก ไม่ถูกต้องตามที่ควรในสาระสำคัญตามหลักการบัญชีที่รับรองทั่วไปจากการสอบทานของข้าพเจ้า

ข้าพเจ้าได้เคยตรวจสอบงบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม พ.ศ. 2553 ของบริษัท ผลิตไฟฟ้า จำกัด (มหาชน) และบริษัทย่อย และของเฉพาะบริษัท ผลิตไฟฟ้า จำกัด (มหาชน) ตามลำดับ ตามมาตรฐานการสอบบัญชี
ที่รับรองทั่วไป  และได้เสนอรายงานไว้อย่างไม่มีเงื่อนไขตามรายงานลงวันที่ 10 กุมภาพันธ์ พ.ศ. 2554 ตามที่กล่าวไว้ในหมายเหตุประกอบงบการเงินระหว่างกาลข้อ 3 ตั้งแต่วันที่ 1 มกราคม พ.ศ. 2554 กลุ่มบริษัทได้นำมาตรฐานการรายงานทางการเงินที่ออก และปรับปรุงใหม่โดยสภาวิชาชีพบัญชีฯ มาใช้ปฏิบัติ  ดังนั้นงบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 31 ธันวาคม พ.ศ. 2553 ที่เป็นส่วนหนึ่งของงบการเงินที่ข้าพเจ้าได้ตรวจสอบและเสนอรายงานไว้แล้วดังกล่าวที่นำมาแสดงเปรียบเทียบจึงได้มีการปรับปรุงใหม่ และข้าพเจ้าได้ตรวจสอบรายการปรับปรุงที่มีผลกระทบต่องบแสดงฐานะการเงินรวมและ งบแสดงฐานะการเงินเฉพาะบริษัท ณ วันที่ 31 ธันวาคม พ.ศ. 2553 แล้ว ข้าพเจ้าไม่ได้ใช้วิธีการตรวจสอบอื่นใดภายหลังวันที่
ในรายงานนั้นยกเว้นรายการปรับปรุงดังกล่าว  งบการเงินระหว่างกาลสำหรับงวดสามเดือนสิ้นสุดวันที่ 31 มีนาคม พ.ศ. 2553 
ที่แสดงเปรียบเทียบได้มีการปรับปรุงใหม่และแสดงตามรูปแบบใหม่เพื่อให้สอดคล้องกับงบการเงินงวดปัจจุบัน

แน่งน้อย เจริญทวีทรัพย์

ผู้สอบบัญชีรับอนุญาตเลขที่ 3044

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

กรุงเทพมหานคร

10 พฤษภาคม พ.ศ. 2554